SKRIFTLIG FORESPOERGSEL E-3752/97 af Johanna Maij-Weggen (PPE) til Kommissionen (21. november 1997)

Om: Vandforvaltning i AVS-lande

I AVS-EU-Forsamlingen i oktober 1997 i Lomé bemaerkede flere medlemmer, at vandproblemerne bliver stadig stoerre i en raekke AVS-regioner, og at det bliver stadig mere presserende at naa frem til initiativer og programmer med hensyn til vandforvaltning.

Kan Kommissionen oplyse, hvad den hidtil har gjort paa dette omraade, og hvilke budgetposter der direkte eller indirekte kan komme i betragtning i forbindelse med initiativer paa dette omraade?

Svar afgivet paa Kommissionens vegne af João de Deus Pinheiro (18. december 1997)

Vandforsyning har altid vaeret en vigtig indsatssektor for de successive Europaeiske Udviklingsfonde (EUF) med vandbygningsprojekter paa landet og i byerne og mikroprojekter som led i programmer for udvikling af landdistrikter og byer samt andre projekter.

Med hensyn til finansielle ressourcer er vand den anden stoerste sektor paa infrastrukturomraadet efter transport. Drikkevandsforsyning og spildevandsbortledning samt kunstvanding er blandt den type traditionelle projekter, som EUF har stoettet i mange lande i Afrika, Vestindien og Stillehavet (AVS).

Paa den internationale konference i Dublin om vand og miljoe og i Rio om miljoe og udvikling i 1992 blev der fastslaaet et grundlaeggende princip om, at vand er en begraenset ressource, der skal forvaltes efter oekonomiske kriterier under hensyntagen til miljoeet.

Kommissionen er paa baggrund af denne udvikling i faerd med at fastlaegge retningslinjer for vandressourcesektoren. Formaalet med disse retningslinjer er at forbedre kvaliteten og virkningerne af Faellesskabets bistand i denne sektor med sigte paa en integreret og baeredygtig forvaltning af vandressourcerne.

Der kan som eksempel naevnes nogle specifikke aktioner, i hvilke vaegten laegges paa viden om og forvaltning af ressourcerne paa nationalt og regionalt plan. I Eritrea er der en opgoerelse over og en programmering af udnyttelsen af vandressourcerne i gang. Formaalet med projektet »hydrological cycle observing system« (HYCOS) for landene i udviklingsfaellesskabet i det sydlige Afrika (SADC) er at oprette et net af hydrologiske stationer i det sydlige Afrika. Det regionale projekt i Vestafrika og Sahel-omraadet, der finansieres via den staaende mellemstatslige komité for bekaempelse af toerke i Sahel (CILSS) har bl.a. til formaal at sikre en regelmaessig og baeredygtig vandforsyning i landdistrikter og provinsbyer.

Foruden EUF goeres der ogsaa brug af budgetposter under udgiftsomraade IV, eksterne aktioner til fordel for udviklingslandene, i forbindelse med aktiviteter i vandsektoren som led i politikken for foedevaresikkerhed, i rehabiliteringsprogrammer med samfinansiering med ikke-statslige organisationer (NGO'er) og decentralt samarbejde samt endelig i Sydafrika.

Hertil kommer budgetposten vedroerende miljoe i udviklingslande, der benyttes til supplerende aktiviteter som f.eks. pilotprojekter og udformning af politik paa omraadet.

Med hensyn til den internationale koordination, som er et uomgaengeligt element af effektivitetshensyn, blev der i 1995 nedsat en gruppe for vandsektoren bestaaende af Kommissionen og medlemsstaterne. Gruppen er inddraget i arbejdet med sektorretningslinjerne. Kommissionen deltager ogsaa i arbejdet i det globale partnerskab om vand, der blev oprettet i 1996 til at yde en koordineret bistand til udviklingslandene med hensyn til integreret forvaltning af vandressourcerne. Kommissionen afholdt sammen med det nederlandske formandskab i maj 1997 en konference om forvaltning af graenseoverskridende floder i det sydlige Afrika.

Kommissionen for baeredygtig udvikling (CSD), der blev oprettet paa Rio-konferencen, har ansporet verdenssamfundet til at prioritere vandsektoren i sin udviklingspolitik. Kommissionen er paa denne baggrund naert inddraget i udarbejdelsen af et handlingsprogram Water 21 til behandling paa det kommende moede i CSD i 1998. Som to vaesentlige etaper kan naevnes en workshop i januar 1998 i Harare under betegnelsen »strategisk tilgang til forvaltningen af vandressourcerne« og en ministerkonference i Paris i marts 1998.